DG van hoër onderwys geskors | Maroela Media
DG van hoër onderwys geskors
Gwebinkundla Qonde (Foto: Departement van hoër onderwys)
Gwebinkundla Qonde, die direkteur-generaal van die departement van hoër onderwys, is geskors.
Minister Blade Nzimande het in 'n verklaring gesê Qonde is voorlopig geskors ná 'n ouditverslag vir die 2019/20-boekjaar deur die ouditeur-generaal. Dr. Phil Mjwara, direkteur-generaal van die departement van wetenskap en innovasie, is aangestel om met onmiddellike effek in die pos waar te neem totdat die ondersoek en enige gevolglike prosesse afgehandel is.
Qonde se skorsing hou verband met 'n forensiese ondersoek na die nasionale vaardigheidsfonds (NSF).
Die ouditeur-generaal het bevind R1,8 miljard van die NSF is onderbestee. Die entiteit het ook nie voldoende stelsels in plek gehad om boek te hou van geoormerkte fondse nie. Die finansiële state het ook nie aangedui hoe R2,5 miljard spandeer is nie.
Die NSF het in Maart gesê hy het 'n dispuut verklaar oor die verslag.
Swartbergpas bly gesluit
Dis n eerste…….onderbesteë?
Hoop die lem is volgende? So val hulle!
Wanneer word die kommunis Nzimande ook die trekpas gegee
Ja, nou hoef hy niks te doen nie terwyl die belastingbetalers vir sy (en ook vir Magashule) se lekker laaaang verlof moet opdok. As dit dieselfde tydperk gaan duur as wat dit geneem het om vir Zuma in n hoek te druk, word hierdie ouens se brood nou aan beide kante gebotter (word n vet salaris betaal tewyl die buit uitgeleef of weggesteek kan word)
Onderbesteding het 'n negatiewe impak op toekomstige besteding aangesien begrotings nie akkuraat is. Skop die mense uit wat nie bevoeg is om hulle werk te doen.